Kart over Amamiøyene.
**Amamiøyene** (奄美群島 - *Amami-guntō*) er en japansk øygruppe blant Satsunanøyene, som igjen er en del av Ryukyuøyene sørvest for Kyushu. Administrativt er øyene en del av prefekturet Kagoshima.

Historie
--------

Historisk har Amamiøyene vært en fattig, jordbruksbasert region. Det eneste som ble eksportert herfra var sukkerør. Øyenes plassering mellom Japan og det østasiatiske fastland, har også ledet til stadige invasjoner av ulike grupper og land. Rent kulturelt har øyene vært mer influert av andre asiatiske land, enn av Fastlands-Japan.

Navnet til Amamiøyene dukker først opp i år 616 i den japanske krøniken Nihonshoki. Historien til øyene er noe uklar, siden mye historisk materiale er gått tapt, særlig under Satsuma-perioden fra 1600-1800-tallet. Ifølge Shomu Nobori og publikasjonen *Dai Amami-shi* (大奄美史; «Amamiøyenes historie») fra 1949, kan øyenes historie deles i to perioder: den første perioden med «uavhengighet» varte frem til 1200-tallet. Den andre perioden med kolonisering spenner fra kongedømmet Ryukyu mellom 1200- og 1600-tallet, til den føydale klanen *Satsuma*s styre i Tokugawa-perioden mellom 1600- og 1800-tallet. Amamiøyene ble i 1871 offisielt en del av Japan etter Meijirestaurasjonen. Etter den andre verdenskrig ble øyene okkupert av USA mellom 1945 og 1954.

Klima
-----

Klimaet på Amamiøyene er subtropisk, med en årlig middeltemperatur på 21°C, og en årlig nedbørnormal på 3 000 mm.

Flora og fauna
--------------

Rikelig med regn har ført til et variert planteliv. På øyene finnes både regnskoger og mangroveskoger. Utenfor kysten er det store korallrev med et rikt fiskeliv.

På øya Amami Ōshima finnes den endemiske sorte kaninarten *Pentalagus furnessi* (Amamihare). Den stedegne fuglen *Garrulus lidthi* (Amamiskrike) finnes bare på Amamiøyene.

«Amami og Ryukyu» er foreslått oppført på UNESCOs liste over verdens naturarv, for å beskytte øyenes truede plante- og dyreliv.

Øyene
-----

Dette er de bebodde og største øyene i arkipelet: 

| Bilde | Navn | Kanji | Areal(km²) | Innbyggere | Høyeste punkt(moh.) | Navnhøyeste punkt | Koordinater |
| --- | --- | --- | --- | --- | --- | --- | --- |
|  | Amami Ōshima | 奄美大島 | 712,35 | 73 000 | 694 | Yuwandake | 28°19′35″N 129°22′29″Ø |
|  | Kikaijima | 喜界島 | 56,93 | 7 657 | 214 |  | 28°19′31″N 129°58′32″Ø |
|  | Kakeromajima | 加計呂麻島 | 77,39 | 1 600 | 314 |  | 28°07′29″N 129°14′41″Ø |
|  | Yoroshima | 与路島 | 9,35 | 140 | 297 | Okachiyama | 28°02′15″N 129°09′32″Ø |
|  | Ukeshima | 請島 | 13,35 | 200 | 400 | Ōyama | 28°01′38″N 129°14′22″Ø |
|  | Tokunoshima | 徳之島 | 247,77 | 27 000 | 645 | Inokawadake | 27°49′12″N 128°55′56″Ø |
|  | Okinoerabujima | 沖永良部島 | 93,63 | 15 000 | 246 | Ōyama | 27°22′08″N 128°34′00″Ø |
|  | Yoronjima | 与論島 | 20,8 | 6 000 | 98 |  | 27°02′22″N 128°25′56″Ø |

Bilder
------

* Utsikt over Amami by.Utsikt over Amami by.
* Kinsakubaru-skogen på Amami Ōshima.Kinsakubaru-skogen på Amami Ōshima.
* Tradisjonell tyrefekting. Tokunoshima.Tradisjonell tyrefekting. Tokunoshima.
* Scene fra Yoronjima.Scene fra Yoronjima.
* Utstoppet Amamihare - Pentalagus furnessi.Utstoppet Amamihare - *Pentalagus furnessi*.
* Amamiskrike.Amamiskrike.

Referanser
----------

1. ↑  «Ohshima Tsumugi: Voices from a Minority Culture of the Amami Islands in Japan». *www.csuchico.edu*. Besøkt 25. mars 2016.
2. ↑  «Amami-Ryukyu on World Heritage list» **(engelsk)**. 2. februar 2013. Besøkt 25. mars 2016.

Eksterne lenker
---------------

* (en) Amami Islands – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** NDL **·** GeoNames
 |